Source: http://sporttim.ro/volei/stiinta-bacau-se-revanseaza-tot-cu-31-cu-uvt-agroland
Timestamp: 2018-07-18 10:52:07+00:00

Document:
Știința Bacău se revanșează tot cu 3:1 cu UVT Agroland - sporttim.ro
Știința Bacău se revanșează tot cu 3:1 cu UVT Agroland
sâmbătă 31 Mar 2018, de webmaster
Năzuințe și speranțe pentru nou-promovata UVT Agroland înaintea lungii și dificilei deplasări la Bacău din returul fazei play-off a Diviziei A1 de volei feminin, timișorencele căutând să dea lovitura și pe Bistrița după ce izbuteau să dispună de Știința pe Bega și la Lugoj cu 3:0 respectiv 3:1 atât în sezonul regular cât și în turul grupei I valorice, însă ultima campioană a țării înaintea preluării supremației de către cele din Blaj și-a apărat blazonul prin a se revanșa tot cu 3:1, deznodământ identic celui din meciul de debut al elevelor lui Bogdan Paul în elită, tocmai în Moldova, pe 14 octombrie. Iar tot cu 3:1 a cedat în această seară și CSM Lugoj, la Târgoviște.
Timișorencele de pe locul 5 la startul returului în zona 1-6 a elitei identificau deplasarea la Bacău drept o dispută cheie în încercarea răsturnării ierarhiilor prin penetrarea careului de ași consacrat al Diviziei A1 încă din sezonul promovării, însuflețite atât de succesele pe teren propriu împotriva Științei Bacău cât și de triumful reușit în deplasare la una dintre formațiile de cupe europene, CSM Târgoviște, dar în cele din urmă podul peste Bistrița a fost puțin prea îndepărtat într-un moment dificil al sezonului, cu multe partide într-un interval relativ scurt de timp, UVT Agroland clacând fără punct în clasament, 3:1, deși egala la seturi prin adjudecarea celui mai crâncen disputat al întâlnirii de la ora 17.
Amânându-și debutul acasă în retur cu campioana CSM Volei-Alba pentru Joia Mare, pe 5 aprilie de la ora 18:30, UVT Agroland a avut implicit liber mijlocul acestei săptămâni, concentrându-se pe deplasarea la Bacău, avantaj indisponibil taberei moldave, implicată în urmă cu 3 zile la Târgoviște în încleștarea directă pentru locul 3 cu gazda CSM, depășită de CS Știința cu 1:3, pe seturi 21:25, 22:25, 25:19, 17:25.
Chiar și întinse miercuri seară în deplasarea tranșată în 108 minute de joc efectiv, voleibalistele de pe Bistrița și-au valorificat astăzi și avantajul terenului propriu, tot cu 3:1, trecând de timișorence cu 25:21, 22:25, 25:22 și 25:14, în nu mai puțin de 113 minute de joc efectiv, a treia victorie pentru Știința într-o săptămână, și tot cu punctaj maxim în ierarhie, după ce primele 4 apariții din retur le pierdea pe linie cu 3:1.
Astfel s-a cam jucat în linii mari menținerea primelor 4 clasate în același status-quo ierarhic, notabilă fiind perseverența timișorencelor în tentativa de a străpunge careul fruntaș, cu speranțe în acest sens până și la ora returului în play-off. Dar nu e totul gata, UVT Agroland mai având de jucat tot pe Bega și după primirea campioanelor din Blaj, atât cu CSM Târgoviște cât și cu CSM Lugoj, iar la final la CSM București. În orice caz, deznodământul ieșirii din această seară pe Bistrița a fost identic celui din aceeași deplasare din etapa de debut a bănățencelor în elita Diviziei A1.
Bogdan Paul a contat la Bacău pe întreg efectivul: Cărbuneanu, Bacșiș, căpitanul Balintoni, liberoul Ozun, Calotă, Orlandea, Lakovic, Vasilica, Petra, Lupescu și Pîrv. CS Știința, cu Florin Grapă pe bancă, a contat pe Șipoș, căpitanul Rogojinaru, Kapelovies, liberoul Albu, Cazacu, Filipaș, Lupa, Radu, Faleș, Ciucu, Djuric și Ciocian.
Tot cu 3:1 s-au impus gazdele și în celălalt meci al serii din etapa a VII-a în faza play-off a Diviziei A1 feminine, CSM Târgoviște trecând de a șasea clasată, CSM Lugoj, cu 25:17, 25:19, 19:25, 25:18. Dâmbovițencele cu 6 voleibaliste de peste hotare în alcătuire au avut nevoie de 96 de minute pentru a înfrânge rezistența bănățencelor, aliniate într-un efectiv mai restrâns.
Urmează pauza Sfintelor Sărbători de Paște, în urma cărora, pe 14, 18 și 21 aprilie se vor juca ultimele 3 etape din returul fazei play-off, prima apariție a lugojencelor fiind acasă cu campioana din Blaj. Clasamentul la zi în urma rezultatelor de astăzi, precum și programul viitor, pe coloana datelor tehnice, runda urmând a se încheia luni 2 aprilie de la 17:30 prin duelul televizat la vârf CSM Volei-Alba – CSM București.
Tot astăzi, după prânz, a jucat și prim-divizionara masculină CSU UV Timișoara, în prima dintre cele 3 apariții finale acasă din returul fazei play-out, ”universitarii” galben-albaștri cedând cu 0:3 vizitatoarei nou-promovate CS Dinamo București, pe seturi la 8, 22 și 21, în 69 de minute de joc efectiv. Mult mai strâns a fost celălalt meci al etapei a VI-a, de la debutul returului zonei 7-12, duelul clujean dintre CS ”U” și Unirea Dej încheindu-se cu 2:3, după 1:0 și 2:1. Două partide mai au bănățenii de disputat, pe 14 și 18 aprilie, în sala UVT, cu CS ”U” Cluj și CS Știința Explorări Baia Mare, indiferent de rezultate rămânând penultimii în clasament.
Acest articol a fost publicat în Volei și etichetat cu Bogdan Paul, Divizia A1, Florin Grapă, play-off Divizia A1, sport, Știința Bacău - UVT Agroland 3-1, volei feminin. Salvează legătura permanentă.
• Norvegieni și canadience, triumfători în finale la Gstaad în Beach Volleyball Major Series 2018. VIDEO
• Centrul Orlandea și extrema Miclăuș, în pregătiri cu senioarele României pentru preliminariile CE 2019
• Debutanta UVT Agroland, repartizată direct pe tabloul principal al Challenge Cup. Tur în deplasare în noiembrie la învingătoarea dintre Vasas și slovene, returul pe 4-6 decembrie în ”Constantin Jude”
• Katarina Jovanović se alătură Roxanei Iancu pe lista achizițiilor lui UVT Agroland
21 Apr 2018Etapa X
1 • CSM București 73
1 ↑ CSM Volei-Alba Blaj 67
3 • Știința Bacău 54
4 • CSM Târgoviște 52
5 • UVT Agroland 45
6 • CSM Lugoj 20
1 • CSM Bucureşti 51
2 • CS Volei Alba Blaj 45
3 • Ştiinţa Bacău 41
4 • CSM Târgovişte 36
5 • UVT Agroland Timișoara 35
6 • CSM Lugoj 19
7 • Dinamo 14
8 • ACS Penicilina Iaşi 11
8 • CS ”U” NTT Data Cluj 11
10 • CSU Medicina Târgu Mureş 7
1 • CSA Steaua Bucuresti 59
2 • LMV Tricolorul Ploiești 55
3 • Arcada Galati 52
4 ↑ ACS Volei Municipal Zalău 43
5 ↓ CSM București 41
6 • SCMU Craiova 39
7 • Dinamo București 28
7 • Știința Explorări Baia Mare 28
9 • CS Unirea Dej 27
10 • CS ”U” Cluj 14
12 • CSU UV Timișoara 3
17 Feb 2018Etapa XIV
1 • FC Argeș 40
2 • CSU Oradea 32
3 ↑ ACS Transilvania Brașov 28
4 ↓ CSU Politehnica Timişoara 27
5 ↑ CSU Medicina CNUE Târgu Mureş 14
6 ↓ CSM Sibiu 12
7 • CSM U Craiova 10
8 • CS Volei Club Deva 5
26 Feb 2018Etapa XIV
1 • Gugulanii Caransebeș 36
2 • Continental 30
3 • Timișoara 25
4 • UVT 24
4 • Shawarma 2.0 24
6 • CS Alternative 14
7 • CSȘ Bega 10
8 • UMF Timișoara 5

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM